**Отчет**

За изпълнение дейността на НЧ „ Бай Здравчо – 1923” с. Уши, община Трекляно

Уважаеми колеги и гости,

Днес 05.03.2020 г. сме се събрали да проведем отчетно събрание за дейността на НЧ „ Бай Здравчо – 1923” с. Уши за 2019 г.

НЧ „Бай Здравчо – 1923” е една от основното културно, просветно и образователно средище по място, чиято дейност го превръща в информационен център, повишаващ качеството на живот на населението. Изготвеният и приет културен календар отразява дейността на НЧ „Бай Здравчо – 1923”. Наличието на предимно възрастно население на територията на с. Уши ограничава възможността за развитие на културната дейност .

НЧ „Бай Здравчо – 1923” залага предимно на провеждането на землячески срещи – събори и организирането на тържества. Организацията и финансирането на тези събития се извършва от бюджета на НЧ „Бай Здравчо – 1923”.

По случай международния ден на жената 8-ми март в с.Уши със съдействието на НЧ „Бай Здравчо – 1923” в читалището се организира богато тържество с музикална програма, на него вземат участие и самодейци от местния край.

Най голямото мероприятие провеждащо се на територията на НЧ „Бай Здравчо – 1923” е традиционния международен събор „Славчето”, който се проведе през последната събота на м.юни между община Трекляно и община Босилеград. На него се провежда фолклорно надпяване и надиграване между двете общини. Същия се посещава от хиляди гости, което показва неговата важност и мащабност . При организацията на това мащабно събитие основно участие взеха читалищните дейци от местното читалище .

През първата седмица на м. юли на центъра на с. Уши от НЧ „Бай Здравчо – 1923г.” се организира земляческа среща – събор с музикална програма финансирана от бюджета на читалището.

За изминалата година културния календар на читалището е изпълнен по план.